  Отчы асьсэлэн проектъёсынызы пыриськыны быгато 14 аресысен 25 аресозь егитъёс: огназы яке 5 адямилэсь командаен. Тужгес устооссэ кичӧлтонъёсты быдэстыны элькун бюджетысь 300 сюрс манет мында уксё висъяське. Та конкурслы луыса, берло 2 ар ӵоже гуртъёсын кылдӥзы спортъя площадкаос, шутэтскон интыос, егитъёс понна ортчизы пӧртэм ужрадъёс. Туэ ар понна куриськонъёсты кутон мынэ 8-тӥ февральысен 20-тӥ февралёзь — «Атмосфера» конкурслэн социальной сетьёсысь бамъёсыз пыр. Проектъёссэс эскерон мытэмын луоз мартэ.  